OpenLLM-France/wikimedia huggingface dataset:
# Walnut Grove (Missouri)

Walnut Grove és una població dels Estats Units a l'estat de Missouri. Segons el cens del 2000 tenia 630 habitants.

## Demografia

Segons el cens del 2000, Walnut Grove tenia 630 habitants, 264 habitatges, i 165 famílies. La densitat de població era de 434,4 habitants per km².
Dels 264 habitatges en un 33% hi vivien nens de menys de 18 anys, en un 50,4% hi vivien parelles casades, en un 9,5% dones solteres, i en un 37,5% no eren unitats familiars. En el 34,1% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,8% tenia menys de 18 anys, un 9,4% entre 18 i 24, un 27,9% entre 25 i 44, un 18,7% de 45 a 60 i un 16,2% 65 anys o més.
L'edat mediana era de 35 anys. Per cada 100 dones de 18 o més anys hi havia 83,5 homes.
La renda mediana per habitatge era de 31.563 $ i la renda mediana per família de 39.688 $. Els homes tenien una renda mediana de 29.297 $ mentre que les dones 20.556 $. La renda per capita de la població era de 16.019 $. Entorn del 7,4% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walnut Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Walnut Grove». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Pere I de Mèdici

Pere de Cosme de Mèdici o simplement Pere I de Mèdici, també anomenat Pere el Gotòs, (Florència, República de Florència 1416 — íd. 1469) fou un noble italià de la Dinastia Mèdici que va esdevenir senyor de Florència entre 1464 i 1469.

## Família

Va néixer el 1416 a la ciutat de Florència sent fill de Cosme de Mèdici el Vell i Contessina de Bardi. Fou net de Joan de Mèdici i germà de Joan de Cosme de Mèdici.
Durant la vida del seu pare no va jugar cap rol important a causa de la seva permanent dolenta salut, motiu pel qual fou anomenat el gotòs. Al rebre del seu pare el banc familiar, Pere ja tenia un panorama financer del negoci; el resultat el va dur a requerir la devolució de diversos crèdits atorgats a llarg termini, molts d'ells a seguidors dels Mèdici, que el seu pare no havia volgut cobrar. Això va produir la immediata fallida de diversos mercaders, que es van sumar als opositors de la família.
Es casà el 3 de juny de 1444 a la ciutat de Florència amb Lucrècia Tornabuoni, filla de Francesc Tornabuoni. D'aquesta unió nasqueren:
* Blanca de Mèdici (1445-1505), casada el 1459 amb Guillem de Pazzi
* Nannina de Mèdici (1448-1493), casada el 1466 amb Bernardo Rucellai
* Llorenç el Magnífic (1449-1492), senyor de Florència
* Julià de Mèdici (1453-1478), senyor de Florència
* Maria dè Medici (1455-1479), casada amb Leonetto Rossi

## Senyor de Florència

A la mort del seu pare, ocorreguda l'agost de 1464, fou nomenat senyor de Florència. El seu període de govern en aquesta ciutat va estar marcat per un intent de cop liderat per Lucca Pitti i Niccoló Soderini, usant tropes proveïdes per Borso d'Este, duc de Ferrara, i encapçalades per Hèrcules d'Este. Pere I, però, va ser alertat per Giovanni Bentivoglio, amb el qual aconseguí fugir. Posteriorment aconseguí aturar un nou cop liderat per Bartolomeo Colleoni, i instigat per la República de Venècia.
Pere I va continuar el mecenatge artístic, encarregant obres a Mino da Fiesole, Andrea del Verrocchio, Alessio Baldovinetti, Fra Angelico, Domenico Veneziano, Filippino Lippi i Benozzo Gozzoli. Així mateix Sandro Botticelli el retratà en la seva obra L'adoració dels Reis Mags.
Va morir el 2 de desembre de 1469 a causa de la gota i una malaltia pulmonar, i va ser sepultat en la Basílica de Sant Llorenç de Florència, al costat del seu germà Joan de Mèdici. Les seves tombes estan decorades per una escultura d'Andrea del Verrocchio encarregada pels seus fills Julià i Llorenç el Magnífic.

## Enllaços externs

* Biografia (italià)
* http://genealogy.euweb.cz/italy/medici2.html (anglès)
# Uspénskoie (Krasnodar)

Uspénskoie - Успенское (rus) és un poble del krai de Krasnodar, a Rússia. Es troba a la vora esquerra del riu Kuban. És a 190 km a l'est de Krasnodar.
Pertanyen a aquest poble els khútors de Beletski, Lok, Podkovski, Ukraïnski i Uspenski, i el possiólok de Mitxúrinski.

## Història

La vila fou fundada el 1864 per disset famílies procedents de Pogorievka, a la gubèrnia de Iekaterinoslav. El 21 d'octubre del 1867 era registrada ja com a municipi, que fou anomenat Uspénskoie en homenatge a la festivitat de l'Assumpció de la Mare de Déu. El 2 de juny del 1924 la població fou designada centre de raion. Entre el 1928 i el 1934 el raion fou dissolt i el territori s'uní al d'Armavir. De començaments de la dècada 1960 a 1975 el raion passà a formar part del raion de Novokubansk.

## Composició

* Beletski - Белецкий (rus) - és un khútor del krai de Krasnodar, a Rússia. Es troba a la vora del riu Bolxaia Kozma, afluent per l'esquerra del riu Kuban. És a 6 km al sud-est d'Uspénskoie i a 198 km a l'est de Krasnodar. Pertany al poble d'Uspénskoie.
* Lok - Лок (rus) - és un khútor del krai de Krasnodar, a Rússia. Es troba a la vora del riu Bolxaia Kozma, afluent per l'esquerra del riu Kuban. És a 14 km al sud-est d'Uspénskoie i a 202 km a l'est de Krasnodar. Pertany al poble d'Uspénskoie.
* Podkovski - Подковский (rus) - és un khútor del krai de Krasnodar, a Rússia. Es troba a les terres prop del riu Kuban. És a 12 km al sud-est d'Uspénskoie i a 200 km a l'est de Krasnodar. Pertany al poble d'Uspénskoie.
* Ukraïnski - Украинский (rus) - és un khútor del krai de Krasnodar, a Rússia. Es troba a la vora del riu Betxug, afluent per l'esquerra del riu Kuban. És a 5 km al sud d'Uspénskoie i a 188 km a l'est de Krasnodar. Pertany al poble d'Uspénskoie.
* Uspenski - Успенский (rus) - és un khútor del krai de Krasnodar, a Rússia. Es troba a les terres prop del riu Kuban. És a 12 km al sud-est d'Uspénskoie i a 200 km a l'est de Krasnodar. Pertany al poble d'Uspénskoie.
* Mitxúrinski - Мичуринский (rus) és un possiólok del krai de Krasnodar, a Rússia. Es troba a la vora del riu Bolxaia Kozma, afluent per l'esquerra del riu Kuban. És a 9 km al sud-est d'Uspénskoie i a 200 km a l'est de Krasnodar. Pertany al poble d'Uspénskoie.
# Waldo Gil Santóstegui

Waldo o Ubaldo Gil Santóstegui (Vigo, 9 de juny de 1879 - 28 d'agost de 1936) fou un metge i polític gallec, víctima de la repressió del bàndol franquista en la Guerra Civil.

## Biografia

Waldo va exercir la seva professió mèdica a Vigo, destacant per haver estat, juntament amb el doctor Nicolás Paz Pardo, el primer a establir un gabinet de raigs X a la localitat el 1913.
Membre del Partit Socialista Obrer Espanyol (PSOE) i de la Unió General de Treballadors (UGT), va ser escollit diputat provincial en 1921, presentant-se després com a candidat socialista a diputat al Congrés a les eleccions generals de 1923 sense obtenir escó. A les eleccions municipals de 1931 va ser escollit regidor de l'ajuntament de Vigo, on va arribar a ser tinent d'alcalde.
Amb el cop d'estat del 18 de juliol de 1936 que va donar lloc a la Guerra Civil, va ser detingut poc després de l'inici del conflicte, jutjat en un consell de guerra sumaríssim i condemnat a mort, sent executat al cementiri de Pereiró al costat dels diputats Ignacio Seoane Fernández, Enrique Heraclio Botana Pérez i Antonio Bilbatúa Zubeldía, els seus companys de corporació, el regidor Ramón González Brunet i l'alcalde, Emilio Martínez Garrido, l'alcalde de Lavadores, José Antela Conde, el mestre i pedagog, Apolinar Torres López i Manuel Rey Gómez.

## Referències

* ↑ Entrada, al Diccionario biográfico del socialismo español.
* ↑ "Lo más selecto" de Vigo en 1936, El País, 28 d'agost de 2008, consultat el 25 de juny de 2011.
# Pat Dunne

Patrick "Pat" Dunne (9 de febrer de 1943 - 25 de setembre de 2015) fou un futbolista irlandès de la dècada de 1970.
Fou internacional amb la selecció de la República d'Irlanda. Pel que fa a clubs, defensà els colors d'Everton FC, Shamrock Rovers, Manchester United FC i Plymouth Argyle FC, com a principals clubs.

## Palmarès

* League of Ireland: 1
** Shamrock Rovers 1963/64
* FAI Cup: 1
** Shamrock Rovers 1964
* League of Ireland Shield: 1
** Shamrock Rovers - 1963/64
* Leinster Senior Cup: 1
** Shamrock Rovers - 1963/64
* Dublin City Cup: 1
** Shamrock Rovers - 1963/64
* President's Cup: 1
** Shamrock Rovers - 1962/63
* Football League First Division: 1
** Manchester United FC - 1964/65

## Referències

* ↑ Dunne recovering after pitch collapse
* ↑ FAI pays tribute to the late Pat Dunne
* ↑ Perfil a nasljerseys
* ↑ Perfil a neilbrown.newcastlefans.com
* ↑ Pat Dunne a National-Football-Teams.com (anglès)
# Vicent Tirado Gimeno

Vicent Tirado Gimeno (Castelló de la Plana 1886 - 1944) fou un polític valencià, avi d'Antonio Tirado Jiménez. Treballà com a pèrit mercantil i fou membre del Partit Republicà Radical. De 1933 a 1936 va ocupar l'alcaldia de Castelló de la Plana quan Manuel Peláez Edo va ser nomenat governador civil de la província de Terol. També va ser president de la Cambra de Comerç i del Cercle Mercantil.
Fins a l'any 1936 va ser exportador de taronja a diferents països europeus, com Alemanya i Gran Bretanya i concessionari a Castelló de la General Motors. Amb el triomf del Front Popular va dimitir del seu càrrec. En esclatar la guerra civil espanyola fou empresonat per les milícies del Front Popular, que l'alliberaren el 1938.

## Referències

* ↑ Corregit per la seua filla Consuelo Tirado Adell de 90 anys

## Enllaços externs

* Biografies de polítics valencians Arxivat 2013-06-18 a Wayback Machine.
| Precedit per: Manuel Peláez Edo | Alcalde de Castelló 1933 - 1936 | Succeït per: Miguel Santos Moliner |
# Petar Vasiljević

Petar Vasiljević (Belgrad, 15 de novembre de 1970) és un exfutbolista serbi.
Format al Partizan de Belgrad, el 1994 va passar a la lliga espanyola, on passaria bona part de la seua carrera, jugant a Primera i Segona Divisió amb el CA Osasuna, i l'Albacete Balompié.
# Paulina D. Jenkins

Paulina «Paula» D. Jenkins (1945) és una zoòloga britànica especialitzada en els mamífers que treballa com a conservadora al Museu d'Història Natural de Londres. Ha publicat les seves investigacions en un gran nombre d'articles científics, especialment sobre mamífers petits com les musaranyes i els ratpenats. Entre les distincions que se li han dedicat hi ha el nom específic de Saxatilomys paulinae, derivat del seu nom de pila. El seu cognom també és l'epònim d'altres noms d'animals, com ara el tenrec musaranya de Jenkins (Microgale jenkinsae) i, amb una declinació errònia en masculí, la musaranya de les illes Nicobar (Crocidura jenkinsi).

## Referències

* ↑ Beolens, Watkins i Grayson, 2009, «Jenkins» i «Paulina».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
# Vicent Tomàs Traver

Vicent Tomàs Traver (València ?, segle xviii — ?, segle XIX) fou un jurista i polític valencià. Fou catedràtic de dret canònic a la Universitat de València i quan esclatà la Guerra del Francès fou nomenat capità dels Voluntaris Honrats de la ciutat de València i vocal a la Junta Suprema de Govern del Regne de València. El 24 d'octubre de 1810 fou elegit diputat a les Corts de Cadis. Es distingí per les seves posicions liberals moderades i profundament antifranceses, i fou un diputat força actiu. Reclamà la separació de poders. El 1812, després de la presa de València pels francesos i la derrota de Joaquín Blake y Joyes, provocà una crisi de govern de la Junta Suprema Central en denunciar la incompetència del Consell de Regència. El 1814 fou empresonat per les noves autoritats absolutistes, però quan s'inicià el trienni liberal fou elegit alcalde de València (1820) i novament diputat a les Corts Espanyoles fins al 1822.

## Referències

* ↑ «Vicent Tomàs Traver». Gran Enciclopèdia Catalana. Barcelona: Grup Enciclopèdia Catalana.
* ↑ Fitxa del Congrés dels Diputats
* ↑ «Diputats valencians a les Corts de Cadis». Arxivat de l'original el 2013-07-13. [Consulta: 11 març 2012].
* ↑ «Biografies de polítics valencians». Arxivat de l'original el 2013-06-18. [Consulta: 11 març 2012].
# Vicent Todolí Cervera

Vicent Todolí Cervera (Palmera, País Valencià, 1958), és un historiador de l'art i comisari d'exposicions valencià. És llicenciat en Geografia i Història en l'especialitat d'Història de l'Art per la Universitat de València, amb estudis de postgrau a la Universitat Yale i Nova York. Va ser cap de conservació i director artístic de l'IVAM de 1988 fins a 1996. El 2002 va ser nomenat director de la Tate Modern de Londres on va treballar fins a juny de 2010. Va obtenir un Premi GAC el 2012 dels Galeristes de Catalunya.
El 2014 va ser impulsor de la Fundació Todolí Citrus a Palmera.

## Referències

* ↑ «Vicent Todolí recuerda a sus profesores de la UV». Levante, 06-12-2014 [Consulta: 29 abril 2020].
* ↑ «Biografia a la Fundació Per Amor a l'Art». Arxivat de l'original el 2018-09-12. [Consulta: 29 abril 2020].
* ↑ «Vicent Todolí, Han Nefkens y Antoni Vila Casas, premios GAC». La Vanguardia, 31-01-2012 [Consulta: 29 abril 2020].
* ↑ «Visitando el huerto botánico de la fundació Todolí Citrus en Palmera». Hello Valencia, 03-05-2018 [Consulta: 29 abril 2020].
* ↑ Resolució de la Conselleria de Governació i Justícia
* ↑ «Vicent Todolí: «Habrá quien piense que soy un loco o un romántico»». Las Provincias, 06-02-2022 [Consulta: 16 febrer 2022].
# Vicenç Martorell i Portas

Vicenç Martorell i Portas (Sant Feliu de Guíxols, 1879 – Barcelona, 1956) fou un enginyer militar català. Va dirigir la Brigada Topogràfica d'Enginyers de l'exèrcit (1920-1924) encarregada d'aixecar el Plano de Barcelona y sus contornos, per estudiar la defensa marítima de la ciutat. El 1925 va començar a dirigir la nova oficina del pla de la ciutat de l'Ajuntament, per a la qual va comptar amb alguns dels seus col·laboradors a la Brigada Topogràfica d'Enginyers, que van demanar la situació de supernumerari i van entrar a formar part de la plantilla de l'Ajuntament. Coautor de la planificació espacial del CENU (1937), després de la Guerra Civil Espanyola, va ocupar el càrrec d'enginyer en cap de l'agrupació de serveis tècnics d'urbanisme i valoracions de l'Ajuntament de Barcelona. Des del 1948 va ser membre de l'Acadèmia de Ciències i Arts. És autor de diverses obres sobre cartografia de Barcelona i coautor de l'obra col·lectiva Historia del urbanismo en Barcelona (1970).

## Referències

* ↑ «Vicenç Martorell i Portas». Gran Enciclopèdia Catalana. Barcelona: Grup Enciclopèdia Catalana.
* ↑ Montaner, 1998, p. 333.

## Bibliografia

* Montaner, Carme. «La creació del Servei del Plànol de la Ciutat a l'Ajuntament de Barcelona (1925)». A: Capel, Horacio; Linteau, Paul-André (dir.). Barcelona-Montréal. Desarrollo urbano comparado. Barcelona: Publicacions de la Universitat de Barcelona, 1998, p. 331-336.
# Pericoma affinis

Pericoma affinis és una espècie de dípter pertanyent a la família dels psicòdids present als territoris de l'antiga República Federal Socialista de Iugoslàvia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Waldolwisheim

Waldolwisheim (en alsacià Wololse) és un municipi francès, situat a la regió del Gran Est, al departament del Baix Rin. L'any 1999 tenia 530 habitants.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 461 | 465 | 465 | 562 | 562 | 530 |

## Administració

Llista d'alcaldes :
| Període | Identitat | Partit |
| 2001- | Marc Wintz | |
# Pericoma albitarsis (Banks, 1895)

Pericoma albitarsis és una espècie d'insecte dípter pertanyent a la família dels psicòdids. Es troba a Nord-amèrica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* Encyclopedia of Life (anglès)
# Ussaramanna

Ussaramanna (en sard, Ussaramanna) és un municipi italià, dins de la província de Sardenya del Sud. L'any 2007 tenia 533 habitants. Es troba a la regió de Marmilla. Limita amb els municipis de Baradili (OR), Baressa (OR), Pauli Arbarei, Siddi i Turri.

## Administració

Llista d'alcaldes :
| Període | Identitat | Partit |
| 2005- | Giovanna Carletti | Llista cívica |
# Ussama ibn Zayd ibn Hàritha

Abu-Muhàmmad Ussama ibn Zayd ibn Hàritha al-Kalbí al-Haiximí (àrab: أبو محمد أسامة بن زيد بن حارثة الكلبي, Abū Muḥammad Usāma b. Zayd b. Ḥāriṯa al-Kalbī) o, més senzillament, Ussama ibn Zayd ibn Hàritha fou un llibert del Profeta, fill de la dona axumita Baraka Umm-Ayman. Va néixer a la Meca en el quart any de la predicació de Mahoma. Per ser massa jove se li va impedir participar en la batalla d'Úhud (625). Va entrar a la Meca i a la Kaba amb Mahoma, cavalcant al seu darrere. Va combatre en la batalla de Hunayn el 630. El 632 el Profeta li va confiar una expedició per venjar la mort del seu pare a la batalla de Muta del 629, però l'expedició va retornar en assabentar-se de la mort del Profeta. Abu-Bakr as-Siddiq li va ordenar seguir amb l'expedició i va arribar a la regió d'al-Balka on va arrasar Ubna (moderna Khan al-Zayt), victòria contra un enemic civil, desarmat i reduït en nombre que fou molt ben acollida a Medina afectada llavors per la Ridda, agafant una importància desproporcionada; a la seva tornada el califa li va donar el govern de Medina mentre ell era absent a la batalla de Dhu l-Kassa amb la qual es va iniciar les guerres de la Ridda. El 641 va rebre una pensió d'Úmar ibn al-Khattab; el 644 el califa Uthman ibn Affan es va fer a casa de la seva dona Fàtima bint Qays al-Fihriyya. A la mort d'Uthman, Ussama va refusar retre homenatge a Alí ibn Abi-Tàlib i es va retirar a Wadi-l-Qura i després a Medina. Va morir a al-Jurf el 674.

## Referències

* ↑ Enciclopèdia de l'Islam, X, 985 i 986
# Pericoma albipes

Pericoma albipes és una espècie d'insecte dípter pertanyent a la família dels psicòdids que es troba a Austràlia: Nova Gal·les del Sud.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Checklist to the Australian species (anglès)
* ↑ Global Species Arxivat 2016-03-04 a Wayback Machine. (anglès)
* ↑ GBIF (anglès)
# Vidorle

El Vidorle (de l'occità Vidorle i en francès Vidourle) és un riu que forma en gran part la línia divisòria entre els departaments francesos de l'Erau i del Gard. Desemboca al mar Mediterrani a Lo Grau dau Rèi, únic municipi costaner del Gard. Neix a uns 500 msnm, a prop de la Montagne de la Fage, al departament de Gard, tot i que molt a la vora del d'Erau. Fa una llargada de 85 km i drena una conca de 1.335 km². Fins al segle xix no desembocava directament al Mediterrani, sinó que ho feia a l'Estany de Mauguiò.
Discorre pel Gard, formant, aigües avall de Someire i fins al Canal del Roine a Seta, el límit d'aquest departament amb el departament d'Erau. En el seu curs no travessa grans ciutats, destacant Sent Ipolit, Sauve, Quiçac, Someire, Marsilhargues i Lo Grau dau Rèi.
Encara que es trobi a tres quilòmetres de les seves ribes, Lunèl (departament d'Erau) i més sovint Someire han sigut inundades per les seves crescudes que s'anomenen popularment en occità vidorladas.
Es considera tradicionalment que el riu marca el límit lingüístic entre els dialectes llenguadocià i provençal de la llengua occitana.

## Enllaços externs

* Syndicat Mixte du Vidourle (en francès).
* Inundacions del Vidorle Arxivat 2007-01-25 a Wayback Machine. (en francès).
* Vidorle en Natura 2000 Arxivat 2006-12-01 a Wayback Machine. (en francès).
# Picot capclar

El picot capclar (Celeus lugubris) és una espècie d'ocell de la família dels pícids (Picidae) que habita zones boscoses de les terres baixes al nord de Bolívia, sud-oest del Brasil, el Paraguai i nord-oest de l'Argentina.
# Pemra Özgen

Pemra Özgen (İstanbul, 8 de maig de 1986) és una jugadora de tennis turca. Özgen va començar al tennis als vuit anys. Pemra també juga a la selecció turca.

## Referències

* ↑ http://www.hurriyet.com.tr/pemra-ozgen-4556766
* ↑ http://tr.eurosport.com/tenis/ayla-aksu-dan-etkileyici-galibiyet_sto4689916/story.shtml
# Picot de Kaempfer

El picot de Kaempfer (Celeus obrieni) és una espècie d'ocell de la família dels pícids. És endèmic de l'est del Brasil. El seu hàbitat natural són els cerrados amb boscos de galeria oberts, vegetació riberenca i boscos de babaçú. Està amenaçat per la destrucció d'hàbitat i degradació del seu hàbitat a causa dels incendis, la construcció d'infraestructures, l'expansió de les pastures i la conversió del terreny en plantacions de soja. Passaren 80 anys entre la captura de l'holotip, el 1926, i la segona observació d'aquesta espècie, l'octubre del 2006. El seu nom específic, obrieni, fou elegit en honor de l'ornitòleg Charles O'Brien, mentre que el seu nom comú fa referència al naturalista alemany Emil Kaempfer.

## Referències

* ↑ BirdLife International. «Celeus obrieni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. DOI: 10.2305/IUCN.UK.2018-2.RLTS.T22731646A131330745.en. [Consulta: 23 març 2021].
* ↑ Short, 1973, p. 466.
* ↑ Beolens, Watkins i Grayson, 2020, p. 293.

## Bibliografia

* Beolens, B.; Watkins, M.; Grayson, M. The Eponym Dictionary of Birds (en anglès). Bloomsbury, 2020. ISBN 9781472982698.
* Short, L. L. «A New Race of Celeus spectabilis from Eastern Brazil» (en anglès). The Wilson Bulletin, 85, 4, 1973, pàg. 465–467.